Antistres kocke: Stane u džep, a dobra je i za koncentraciju

Na svakoj od šest stranica ima tipke, prekidače, loptice koje djeluju smirujuće. Mnoga istraživanja pokazuju da koncentracija i produktivnost u ljudi rastu kad su im prsti u pokretu...

<p>Pucketanje prstima, klikanje kemijskom olovkom, igranje kovanicama ili tapkanje nogama. Veliki broj ljudi radi upravo to u trenucima uznemirenosti i tjeskobe.</p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p>Nesvakidašnja kocka Fidget Cube, koju su osmislila braća Matthew i Mark McLachlan, mogla bi biti pravo rješenje za njih. Kocka je, naime, dizajnirana tako da je možete stiskati, pritiskati, zaokretati... Odnosno, možete njome raditi sve zamislive pokrete prstima. Toliko je mala da stane u džep, a izrađena je od vinila. Na svakoj od šest stranica kocka sadrži različite tipke, prekidače, loptice i druge detalje koji se mogu na razne načine pokretati prstima. Braća McLachlan tvrde da su komentari koje su dobili nakon što su predstavili izum, na kojem su radili četiri godine, više nego sjajni.</p><p>Fidget Cube najprije su predstavili na internetskoj stranici Kickstartera, koji financira razne projekte. Tražili su 15.000 dolara ili oko 100.000 kuna, a nakon samo tjedan dana dosegnuli su iznos veći od 1,2 milijuna dolara, odnosno oko osam milijuna kuna. Zbog kocke im se već javljaju šefovi raznih tvrtki, nastavnici koji je žele koristi u školama, liječnici... </p>